**Seletuskiri**

**Karksi-Nuia Raamatukogu kasutamise eeskiri**

Määruse eelnõu koostamise aluseks on, [rahvaraamatukogu seadus](https://www.riigiteataja.ee/ert/act.jsp?id=12849723), [rahvaraamatukogu töökorralduse juhend](https://www.riigiteataja.ee/ert/act.jsp?id=12828432).

Rahvaraamatukogu seaduse § 16 kohaselt rahvaraamatukogu teeninduse korraldus, lugejate õigused ja kohustused kehtestatakse kohaliku omavalitsuse volikogu kinnitatud raamatukogu kasutamise eeskirjas, mis tehakse teatavaks igale lugejale.

Eeskiri sätestab lugejate andmete kasutamise. Andmeid kasutatakse lugeja tuvastamiseks, raamatukogu pakutavate teenuste osutamiseks, sh teavikute laenutustähtaja möödumisel meeldetuletuse ja ettekirjutuse saatmiseks, ning statistilise analüüsi tegemiseks.

Rahvaraamatukogu seaduse kohaselt on lugeja kohustatud laenatud teavikud tagastama tagastustähtaja jooksul. Eeskiri täpsustab teavikute laenutamise ja tagastamisega seotud regulatsiooni.

Esitatud määruse eelnõu aluseks on võetud kehtiv eeskiri, mida on kaasajastatud ning muudetud.

*Eelnõu esitaja on Karksi-Nuia Raamatukogu direktor Mare Torim ja on läbi arutatud Karksi piirkonna juristi Inge Dobrusega ning kooskõlastatud Viljandi Linnaraamatukogu peaspetsialisti Ülle Rüütliga, kes koordineerib ja korralda maakonna rahvaraamtukogude tööd.*

**Ettepanek**: **esitada volikogu määruse eelnõu „Karksi-Nuia Raamatukogu kasutamise eeskiri“ volikogule kinnitamiseks**.

***Lisa: volikogu määruse eelnõu „Karksi-Nuia Raamatukogu kasutamise eeskiri“.***